Súradnice: 42°08′50″S 24°44′43″V﻿ / ﻿42,147361°S 24,745361°V﻿ / 42.147361; 24.745361

**Evanjelický kongregačný kostol** (bulh. Евангелска съборна църква – *Evangelska săborna cărkva*) je evanjelický kostol z prelomu 19. a 20. storočia ležiaci v centrálnej časti mesta Plovdiv v Plovdivskej oblasti v južnom Bulharsku.

Iné názvy
---------

Kostol je známy aj ako **Protestantský kostol** (bulh. Протестантска църква – *Protestantska cărkva*), **Bulharský evanjelický kostol** (bulh. Bългарска eвангелска църква – *Bălgarska еvangelska cărkva*), alebo len **Evanjelický kostol** (bulh. Евангелска църква – *Evangelska cărkva*).

Lokalita
--------

Budova leží v centrálnej časti mesta Plovdiv v severnom svahu pahorku Sachat tepe na ulici *Lejdi Strangford* (bulh. улица „Лейди Странгфорд", doslova *ulica „Lady Strangford"*) č. 31. Lokalita pre stavbu budovy bola schválne vybraná v blízkosti hrobov manželov Meriamových, priekopníkov evanjelického hnutia v Plovdive.

Dejiny a súčasnosť
------------------

Prvý protestantský misionár navštívil Plovdiv v priebehu roku 1857. Jednalo sa o učiteľa na istanbulskej škole Robert Lisesi, doktora Cyrusa Hamlina. V roku 1859 do mesta prišli dvaja americkí misionári William Meriam a James Clarke, ktorým sa podarilo vzbudiť záujem a vytvorili si okolo seba okruh poslucháčov. Ich pôsobenie sa tak ráta za počiatok protestantského hnutia v meste. Ich aktivity nevzbudili negatívne ohlasy u osmanských autorít a tak v rámci svojho pôsobenia založili krátko po svojom príchode aj evanjelickú školu. Evanjelická komunita v Plovdive sa rozrastala a v roku 1883 bola oficiálne uznaná miestnymi autoritami.

Ku koncu 19. storočia sa v Plovdive objavil nový misionár, doktor filozofie a teológie a architekt, Georg Marsch. Práve s jeho veľkým prispením sa v roku 1899, potom čo bolo získané povolenie od osmanských autorít, začala na severnom svahu pahorku Sachat tepe výstavba budovy evanjelického kostola. Okrem toho, že sa doktorovi Marschovi podarilo získať povolenie, získal taktiež finančný dar zo Spojených štátov, ktorý v celej záležitosti významne pomohol. V roku 1901 bol kostol vysvätený pri príležitosti druhého generálneho zjazdu Evanjelických zborových cirkví v Plovdive. V tomto roku bol kostol aj z veľkej časti dokončený. Celkovo však výstavba trvala až do roku 1903 a na jeseň tohto roku bol kostol nakoniec oficiálne otvorený.

V súčasnosti je kostol plne funkčný a okrem domácej Bulharskej luteránskej cirkvi je využívaný aj veriacimi Arménskej evanjelickej cirkvi.

Charakteristika
---------------

Budova bola postavená podľa projektu architekta Georgiho Fingova. Na projekte s ním spolupracoval aj misionár Georg Marsch, ktorý sa najviac zaslúžil o samotnú výstavbu a proces výstavby neskôr aj dozoroval. Samotnou stavbou boli spočiatku poverení majstri z dediny Elešnica v razložskom okrese, nakoniec však bola dokončená v tej dobe uznávanou staviteľskou čatou pod vedením majstra Slava Rajčevskeho z rodopskej dediny Slavejno. Kostol je postavený v neogotickom slohu s charakteristickou strmou strechou. Ako stavebný materiál pri výstavbe bol použitý granit v podobe opracovaných tehlových blokov, ktoré boli z veľkej časti získané priamo na mieste z materiálu, ktorý ostal po rozobratí plošiny, ktorá stála na mieste pred výstavbou. Veľké množstvo materiálu na výstavbu (cement, železo, dlaždice a tehly) bolo privezeného zo zahraničia, konkrétne z Talianska, Francúzska a Spojeného kráľovstva. Výška budovy dosahuje 25 metrov.

Evanjelický kostol je jedinou stavbou v Plovdive postavenou v neogotickom slohu. Je taktiež najväčším evanjelickým kostolom na Balkánskom poloostrove.

Štatút a dôvod pamiatkovej ochrany
----------------------------------

Kategória: kultúrna pamiatka miestneho významu

Ako dôvod ochrany bola uvedená architektonická hodnota budovy.

Zaujímavosti
------------

* Na západnej fasáde budovy v chrámovom dvore sa nachádza pamätná mramorová doska venovaná misionárovi doktorovi Marschovi a jeho bulharským pomocníkom Ivanovi Sečanovovi a Vălkovi Šopovovi za ich zásluhy pri vzniku kostola.
* .Budova už od svojho vzniku priťahovala znaky miestnych výtvarných umelcov. Jeden z prvých obrázkov kostola bol namaľovaný krátko po jeho výstavbe vtedajším významným plovdivským umelcom Dimitărom Andreevom (Androm), pričom táto maľba bola neskôr použitá ako predloha poštovej pohľadnice.
* Misionár William Meriam, jeden z priekopníkov evanjelického hnutia v Plovdive, zomrel v roku 1862 násilnou smrťou. Počas jeho cesty z Istanbulu do Plovdivu ho prepadli zbojníci, ktorých útok neprežil. Jeho žena Susan zomrela na týfus necelý mesiac po ňom. Náhrobky obidvoch sa nachádzajú v kostolnom dvore.
* Doktor Georg Marsch, ktorý sa najviac pričinil o výstavbu kostola ostal žiť v Plovdive až do svojej smrti v roku 1913 a je v meste aj pochovaný.

Galéria
-------

* pohľad na kostol zvrchu z pahorku Sachat tepepohľad na kostol zvrchu z pahorku Sachat tepe
* pohľad ku kostolu z ulice „Antim I"pohľad ku kostolu z ulice „Antim I"
* celkový pohľad na kostol zo severovýchoducelkový pohľad na kostol zo severovýchodu
* celkový pohľad na kostol z juhozápaducelkový pohľad na kostol z juhozápadu
* pohľad ku kostolu zo západupohľad ku kostolu zo západu
* pohľad na severnú fasádu kostolapohľad na severnú fasádu kostola
* pohľad na východnú fasádu kostolapohľad na východnú fasádu kostola
* pohľad na západnú fasádu kostolapohľad na západnú fasádu kostola
* pohľad na vstup do kostola v severovýchodnej časti areálupohľad na vstup do kostola v severovýchodnej časti areálu
* detailný pohľad na kostolnú vežu zo severovýchodudetailný pohľad na kostolnú vežu zo severovýchodu
* detailný pohľad na kostolnú vežu z juhozápadudetailný pohľad na kostolnú vežu z juhozápadu
* detailný pohľad na severovýchodný roh budovydetailný pohľad na severovýchodný roh budovy

Referencie
----------

1. 1 2 3 4 5 6 7 8 9 10 11 12 13  TRĂNKOVA, Dimana; GEORGIEV, Antoni. A Guide to Millenial Plovdiv. Free Speech International Foundation. 2019. 192 s. ISBN 9786199131213. S. 94. (po anglicky)
2. 1 2 3 4 5 6 7 8  sesc-bg.org
3. 1 2 3 4 5 6 7 8  visitplovdiv.com
4. 1 2 3 4 5 6 7 8 9  ecc-plovdiv.com
5. 1 2 3 4 5 6 7 8 9 10 11 12 13 14 15 16 17 18 19 20  RAJČEVSKI, Georgi, Georgi. Plovdivska enciklopedija – šesto preraboteno i dopălneno izdanie. Plovdiv : Izdatelska kăšta „Glas". 2017. 474 s. ISBN 9789544915537. S. 335. (po bulharsky)
6. 1 2 3 4 5 6 7 8 9 10 11 12 13  KALINKOVA, Penka. Poznatijat nepoznat Plovdiv. Plovdiv : Obština Plovdiv – Rakursi OOD. 2018. 272 s. ISBN 9789548852845. S. 84. (po bulharsky)
7. 1 2 3 4 5  protestantstvo.com

Iné projekty
------------

Commons
* Spolupracuj na Commons Commons ponúka multimediálne súbory na tému **Evanjelický kongregačný kostol (Plovdiv)**